open-index/open-wikipedia-markdown huggingface dataset:
এন্ট গট নো হোম (উডি গাথরি গান)

"**এন্ট গট নো হোম**" (অথবা "**আই এন্ট গট নো হোম ইন দিস ওয়ার্লড অ্যানিমোর**") হল একটি গান এবং এটি উডি গাথরি রচনা করেন। এই গানটি ১৯৪০ সালে "ডাস্ট বোল বালাডস" অ্যালবামে মুক্তি পায়, যেখানে গায়ক তার জীবনের কঠিন পরিস্থিতি নিয়ে দুঃখ প্রকাশ করেন। এটি একটি গসপেল গানের উপর ভিত্তি করে তৈরি। অভিবাসী শিবিরে যাতায়াতের সময় গাথরি গানটি শুনেছিলেন, বিভিন্নভাবে এটি "ক্যান'ট ফিল অ্যাট হোম" বা "আই ডোন্ট ফিল অ্যাট হোম ইন দিস ওয়ার্লড এনিমোর" নামে পরিচিত ছিল। ১৯৩১ সালে *কার্টার ফ্যামিলি* লোকসঙ্গীত গোষ্ঠী এটিকে জনপ্রিয় করে তোলে।

এই গানের প্রতিস্পন্দন হিসেবে গাথরি তাঁর নিজের সংস্করণটি লেখেন এবং এটি ধুলো ঝড়ের শরণার্থীদের "অপ্রশমিত রাগ"কে আরও কার্যকরভাবে তুলে ধরতে চেষ্টা করেছিল। গানের বার্তা এবং অভিবাসীদের উপর এর প্রভাবের কারণে তিনি ক্ষুব্ধ হয়েছিলেন, কারণ গানটি তাদের অপেক্ষা করতে এবং নম্র হতে বলেছিল। গানটি তাদের কুঁড়েঘর, ক্ষুধা ও রোগ মেনে নিতে এবং প্রতিরোধ না করতে বলেছিল। গাথরির সংস্করণটি মূল গানের মৌলবাদী ধর্মীয় ভাবনার ব্যঙ্গ করে, যেখানে দরিদ্রদের ইহকালে কষ্ট সহ্য করে পরকালে পুরস্কার পাওয়ার কথা বলা হয়েছে।
গানটির একটি অপ্রকাশিত ভিন্নতা ৪৫তম এবং ৪৭তম মার্কিন যুক্তরাষ্ট্রের রাষ্ট্রপতি ডোনাল্ড ট্রাম্প-এর বাবা ফ্রেড ট্রাম্প-এর মালিকানাধীন বিচ হ্যাভেন অ্যাপার্টমেন্ট কমপ্লেক্সে জাতিগত বিভেদের প্রতিবাদ করে। সেখানে গাথরি ১৯৫০ থেকে ১৯৫২ সাল পর্যন্ত ছিলেন, তিনি লিখেছিলেন: "বিচ হ্যাভেনকে স্বর্গের মতো মনে হয় / যেখানে কোনো কালো মানুষ ঘুরে বেড়াতে আসে না! / না, না, না! বুড়ো ট্রাম্প! / পুরোন বিচ হ্যাভেন আমার বাড়ি নয়!" এটি গাথরির অপ্রকাশিত গান "ওল্ড ম্যান ট্রাম্প"-এর বিষয়বস্তুর অনুরূপ।

## রেকর্ডিং
গাথরির বন্ধু সিসকো হিউস্টন তাঁর ১৯৬০ সালের অ্যালবাম সিসকো হিউস্টনের গানের জন্য গানটি রেকর্ড করেছিলেন।

ব্রুস স্প্রিংস্টিন গাথরি এবং লিড বেলির লেখা গানের একটি সংগ্রহ "*ফোকওয়ে: আ ভিশন শেয়ারড*" জন্য ১৯৮৮ সালে গানটি রেকর্ড করেন।

ব্রিটিশ লোকসঙ্গীতশিল্পী বিলি ব্র্যাগ তার ২০১৩ সালের অ্যালবাম *টুথ অ্যান্ড নেইলের* জন্য গানটি কভার করেছিলেন।

বব ডিলান ১৯৬৮ সালের ২০ জানুয়ারি, কার্নেগি হলে "এ ট্রিবিউট টু উডি গাথরি" অনুষ্ঠানে বিকেল ও সন্ধ্যার কনসার্টে দ্য ব্যান্ডের সাথে গানটি পরিবেশন করেন। প্রথম পরিবেশনার একটি রেকর্ডিং ১৯৭২ সালে "এ ট্রিবিউট টু উডি গাথরি পার্ট ওয়ান" কলাম্বিয়া কেসি ৩১১৭১ এ মুক্তি পায়।

## তথ্যসূত্র


## বাইরের লিঙ্ক

* গানের কথা উডি গ্যাথরি অফিসিয়াল ওয়েবসাইটে

বিষয়শ্রেণী:গৃহহীনতা সম্পর্কে গান
বিষয়শ্রেণী:১৯৪০-এর গান
বিষয়শ্রেণী:উডি গাথরির লেখা গান
আর্চি ও কাওফিল্ড

**আর্চি ও কাওফিল্ড** (এটিম"**দ্য বোল্ড আর্চার**", "**দ্য বোল্ড প্রিজনার**", অথবা "**দ্য এস্কেপ অফ ওল্ড জন ওয়েব**" নামেও পরিচিত) একটি অ্যাংলো-স্কটিশ সীমান্তের লোকগাথা। এটি চাইল্ড ব্যালাড-এর ১৮৮তম গান।
## সারসংক্ষেপ
দুই ভাই তাদের তৃতীয় ভাইকে ফাঁসি দেওয়া হবে বলে বিলাপ করছে। ভাইকে মুক্ত করতে বলপ্রয়োগের প্রস্তাবের উত্তরে আরও ধূর্ত ভাই পরামর্শ দেয় যে তারা মুষ্টিমেয় লোক নিয়ে যাক। তারা ঘোড়া জোগাড় করে, সেগুলোকে নাল পরিয়ে যাত্রা করে। তারা গোপনে কারাগারে প্রবেশ করলে, বন্দী ভাই বলে যে তার শরীরে অনেক ভারী শিকল বাঁধা থাকায় সে পালাতে পারবে না। তবুও তারা তাকে যেভাবেই হোক তুলে নিয়ে যায় এবং একটি নদী পার হয়। তাদের অনুসরণকারীরা সেটি পার হতে পারে নি। প্রাক্তন বন্দীকারী শিকল ফেরত চায়। বন্দী বলে যে সে সেগুলো ঘোড়ার ক্ষুরের জন্য ব্যবহার করবে।
আইরিশ রক ব্যান্ড ইউ-টি ১৯৮০-এর দশকের গোড়ার দিকে তাদের প্রাথমিক মার্কিন সফরের সময় বেশ কয়েকটি পাব কনসার্ট এই লোকগাথা দিয়ে শেষ করেছিল। বোনো-কে উদ্ধৃত করে *[[রোলিং স্টোন]]* পত্রিকায় লেখা হয়েছিল, এই লোকগাথাটি গভীরভাবে হৃদয়স্পর্শী কারণ তিনি লোকগাথার নায়কের সাথে একটি শক্তিশালী সংযোগ অনুভব করেছিলেন।
## আরও দেখুন
*জক ও দ্য সাইড
## তথ্যসূত্র

## বহিঃসংযোগ
*''আর্চি অফ কফিল্ড''
*''বোল্ড ডিকি'' ভাষ্যসহ একটি আমেরিকান প্রকারভেদ

বিষয়শ্রেণী:চাইল্ডের লোকগাথা
বিষয়শ্রেণী:গানের বছর অজানা
বিষয়শ্রেণী:গীতিকার অজানা
আর্মেনাকি

**আর্মেনাকি** ((el)) একটি অজ্ঞাতনামা গ্রীক লোকসঙ্গীত (সির্তোস বা সাউস্তা)। এর তাল   মাত্রার।
   
## মূল রূপ
ঐতিহ্যবাহী গ্রীক নৃত্য *সির্তোস*-এর মূল গ্রীক রূপ হল গ্রীসের (সাইক্লাডেস) একটি জনপ্রিয় লোকনৃত্য। এটি একটি নিসিওতিকা সঙ্গীতের সুর হিসেবে সারা বিশ্বে ব্যাপকভাবে প্রচলিত।

## সুরের শাখা
এই গানের আধুনিক জনপ্রিয় সংস্করণগুলি ইংরেজি গানের কথার সাথে "*ফার অ্যাওয়ে*" নামে পরিচিত, যার একটি সংস্করণ গেয়েছেন ডেমিস রুসোস। এই গানের আধুনিক জনপ্রিয় সংস্করণগুলি তুর্কি গানের কথার সাথে "*গোজুনায়দিন*" নামে পরিচিত, যার একটি সংস্করণ গেয়েছেন আযদা পেককান।

## আরও দেখুন

* লাইগারিয়া

বিষয়শ্রেণী:গীতিকার অজানা
বিষয়শ্রেণী:গানের বছর অজানা
বিষয়শ্রেণী:লোকসঙ্গীত
বিষয়শ্রেণী:গ্রীক সঙ্গীত
বিষয়শ্রেণী:ডোম্মা সামিউও গান
আতিন কু পুঙ সিংসিং

**আতিন কু পুঙ সিংসিং** একটি ঐতিহ্যবাহী ফিলিপিনো লোকগীতি যেটি ফিলিপাইনের মধ্য লুজনের  প্রাপ্তবয়স্ক ও শিশুরা কপাম্পাংগান ভাষায় গায়। গানের উৎস অজানা, এবং এটি প্রাগৈতিহাসিক বা ঔপনিবেশিক কিনা তা নিয়ে বিতর্ক আছে। তবে এর সুর সম্ভবত ১৮শ শতকের, কারণ এটি সেই যুগের স্পেনীয় ও মেক্সিকান লোকগীতির মতো। এই লোকগীতে, প্রধান চরিত্র হিসেবে একজন মহিলা এবং দ্বিতীয় চরিত্র হিসেবে একজন পুরুষ উপস্থিত হয়। গানে, মহিলাটি তার মায়ের দেওয়া একটি হারানো আংটি খুঁজছে এবং যে পুরুষ এটি খুঁজে বের করবে তাকে পুরস্কার হিসেবে তার ভালোবাসা দেবার কথা বলে।

## জনপ্রিয় সংস্কৃতিতে
জনপ্রিয় ফিলিপিনো শিল্পীরা এই লোকগীতি গেয়েছেন: রায়ান কায়াব্যাবের বাহাগারি অ্যালবামের জন্য গেয়েছেন লিয়া সালঙ্গা; এছাড়াও ফ্রেডি আগুইলার এবং নোরা আওনর এটি গেয়েছেন। এটি বিভিন্ন অর্কেস্ট্রা এবং ব্রাস ব্যান্ড দ্বারা ও পরিবেশিত হয়েছে।

১৯৮৫ সালে, পেক গালাগা পরিচালিত ফিলিপিনো চলচ্চিত্র *ভার্জিন ফরেস্ট*-এ, দুঃসাহসীরা পাম্পাঙ্গা নদী যাত্রা করার সময় লোকসঙ্গীতটি গেয়েছিলেন।

জনপ্রিয় ফিলিপিনো শিশুদের গান *আকো অ্যায় মে লোবো* (আক্ষরিক অর্থে: "আমার একটি বেলুন আছে") এই লোকগীতির সুরেই গাওয়া হয়।

২০০১ সালের সেপ্টেম্বর মাসে অ্যাঞ্জেলেস সিটিতে অনুষ্ঠিত ১ম আন্তর্জাতিক কপাম্পাংগান স্টাডিজ সম্মেলনে, কপাম্পাংগান ভাষা বিশেষজ্ঞ, মাইকেল রেয়মন পাঙ্গিলিনান একটি গবেষণাপত্র উপস্থাপন করেছিলেন যার শিরোনাম ছিল “আতিন কু পুঙ সিংসিং: একটি প্রাচীন কপাম্পাংগান গানের রহস্যময় এবং উপনিবেশ বিরোধী প্রতীকবাদের আলোচনা” ()। এই গবেষণাপত্রের ভিত্তিতে, সেই সময়ের অন্যান্য কোনো লোকগীতির মতোই আতিন কু পুঙ সিংসিং গানের শব্দগুলোর মধ্যে একটি গভীর অর্থ রয়েছে।

## তথ্যসূত্র

বিষয়শ্রেণী:গানের বছর অজানা
বিষয়শ্রেণী:গীতিকার অজানা
মোর্নিং বিকামস ইলেক্ট্রা

***মোর্নিং বিকামস ইলেক্ট্রা*** () হল মার্কিন নাট্যকার ইউজিন ওনিল রচিত নাটক। ১৯৩১ সালের ২৬শে সেপ্টেম্বর গিল্ড থিয়েটারে ব্রডওয়ে মঞ্চে নাটকটি প্রথম মঞ্চস্থ হয়। ১৯৩২ সালের মার্চ মাস পর্যন্ত এটি ১৫০ বার মঞ্চস্থ হয়। এতে শ্রেষ্ঠাংশে অভিনয় করেন লি বেকার (এজরা), আর্ল ল্যারিমোর (ওরিন), অ্যালিস ব্র‍্যাডি (লাভিনিয়া), ও আলা নাজিমোভা (ক্রিস্টিন)। 
১৯৩২ সালে আলভিন থিয়েটারে (বর্তমান নিল সিমন থিয়েটার) একটি অসফল পুনঃমঞ্চায়ন হয়। এতে শ্রেষ্ঠাংশে অভিনয় করেন থার্স্টন হল (এজরা), ওয়াল্টার এবেল (ওরিন), জুডিথ অ্যান্ডারসন (লাভিনিয়া) ও ফ্লরেন্স রিড (ক্রিস্টিন)। ১৯৭২ সালে সার্কেল ইন দ্য স্কয়ার থিয়েটারে আরেকটি পুনঃমঞ্চায়নে শ্রেষ্ঠাংশে অভিনয় করেন ডোনাল্ড ডেভিস, স্টিফেন ম্যাকহ্যাটি, পামেলা পেটন-রাইট ও কলিন ডিউহার্স্ট।

## পটভূমি
এটি ইস্কিলাসের *ওরেস্টেয়া*'র পুনঃবর্ণনা। চরিত্রাবলি প্রাচীন গ্রিক নাটকের চরিত্রাবলির সমতুল্য, যেমন *ওরেস্টেয়া*-র আগামেমনন হল জেনারেল এজরা ম্যানন, ক্লাইটেমনেস্ট্রা হল ক্রিস্টিন, ওরেস্টেস হল ওরিন, ইলেক্ট্রা হল লাভিনিয়া, ও এগিস্থাস হল অ্যাডাম ব্র্যান্ট। গ্রিক বিয়োগান্ত নাটকটির মত আধুনিক নাটকটির আলোচ্যবস্তু ছিল খুন, ব্যভিচার, অজাচার ও প্রতিশোধ এবং গ্রিক গায়কদলের মত শহুরে লোকদের একটি দল। যদিও এই নাটকের চরিত্রাবলি গ্রিক বিয়োগান্ত নাটকের চরিত্রাবলি অনুসারে রচিত, ১৯৩০-এর দশকের মনোবৈজ্ঞানিক তত্ত্বও ওনিলের রচিত চরিত্রাবলির অনুপ্রেরণা। নাটকটি ফ্রয়েডীয় দৃষ্টিকোণ থেকে সহজপাঠ্য, যা বিভিন্ন চরিত্রের ইডিপাস মনোভাব ও ইলেক্ট্রা মনোভাবের দিকে দৃষ্টি নিবন্ধ করে।

## চরিত্রাবলি
* ব্রিগেডিয়ার জেনারেল এজরা ম্যানন
* ক্রিস্টিন ম্যানন, এজরার স্ত্রী
* লাভিনিয়া ম্যানন, এজরা ও ক্রিস্টিনের মেয়ে
* ওরিন ম্যানন, এজরা ও ক্রিস্টিনের পুত্র, পদাতিক সেনাদলের ফার্স্ট লেফটেন্যান্ট
* ক্যাপ্টেন অ্যাডাম ব্র‍্যান্ট
* ক্যাপ্টেন পিটার নাইলস, ওরিনের বন্ধু
* হ্যাজেল নাইলস, পিটারের বোন
* সেথ বেকউইথ, ম্যানন পরিবারের বৃদ্ধ মালি

### গায়কদল
* আমোস এমস, মধ্যবয়সী ছুতারমিস্ত্রী
* লুইজা এমস, আমোসের স্ত্রী 
* মিনি, লুইজার আত্মীয়
* মাল্লার গানের গায়ক
* জোসিয়া বর্ডন, শিপিং কোম্পানির ব্যবস্থাপক
* এমা, জোসিয়ার স্ত্রী
* এভারেট হিলস ও তার স্ত্রী
* ডক্টর জোসেফ ব্লেক, পারিবারিক ডাক্তার
* ইরা ম্যাকেল, বৃদ্ধ কৃষক 
* জো সিলভা, পর্তুগিজ ক্যাপ্টেন 
* অ্যাবনার স্মল

## উপযোগকরণ
১৯৪৭ সালে ডাডলি নিকলস নাটকটির *[[মোর্নিং বিকামস ইলেক্ট্রা (চলচ্চিত্র)|চলচ্চিত্ররূপ]]* নির্মাণ করেন। এতে শ্রেষ্ঠাংশে অভিনয় করেন রোজালিন্ড রাসেল, মাইকেল রেডগ্রেভ, রেমন্ড ম্যাসি, কাটিনা পাক্সিনু, লিও গেন ও কার্ক ডগলাস। রেডগ্রেভ ও রাসেল যথাক্রমে শ্রেষ্ঠ অভিনেতা ও শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

১৯৬৭ সালে মেট্রোপলিটান অপেরা নাটকটির প্রথম গীতিনাট্য সংস্করণ মঞ্চস্থ করে। এটি সুরারোপ করেন মারভিন ডেভিড লেভি।

২০১০ সালের শ্যামপ্রসাদের মালয়ালম ভাষার *[[ইলেক্ট্রা (২০১০-এর চলচ্চিত্র)|ইলেক্ট্রা]]* চলচ্চিত্রটি এই নাটক থেকে অনুপ্রাণিত।

## তথ্যসূত্র

## বহিঃসংযোগ

* 
* 
* '' Mourning Becomes Electra-Best Quotes''-Mourning Becomes Electra-Best Quotes and References

বিষয়শ্রেণী:১৯৩১-এর নাটক
বিষয়শ্রেণী:ইউজিন ওনিল রচিত নাটক
বিষয়শ্রেণী:অফ-ব্রডওয়ে মঞ্চনাটক
বিষয়শ্রেণী:ব্রডওয়ে মঞ্চনাটক
বিষয়শ্রেণী:ওয়েস্ট এন্ডের মঞ্চনাটক
বিষয়শ্রেণী:১৮৬০-এর দশকের পটভূমিতে নাটক
বিষয়শ্রেণী:নিউ ইংল্যান্ডের পটভূমিতে নাটক
বিষয়শ্রেণী:অজাচার সম্পর্কে কল্পকাহিনী
বিষয়শ্রেণী:আত্মহত্যা সম্পর্কে কল্পকাহিনী
বিষয়শ্রেণী:লরন্স অলিভিয়ে পুরস্কার বিজয়ী নাটক
বিষয়শ্রেণী:কল্পকাহিনীতে আত্মহত্যা
ব্রুষিকা মেহতা

**ব্রুষিকা মেহতা** একজন ভারতীয় অভিনেত্রী এবং পেশাদার নৃত্যশিল্পী যিনি মূলত হিন্দি টেলিভিশন জগতের সাথে যুক্ত। তিনি ২০১২ সালে লাইফ ওকে চ্যানেলে সম্প্রচারিত *আসমান সে আগে* ধারাবাহিকে অভিনয়ের মাধ্যমে তার কর্মজীবন শুরু করেন। ব্রুষিকা *দিল দোস্তি ডান্স* ধারাবাহিকে শ্যারন রাই প্রকাশ, *ইয়ে তেরি গালিয়া* ধারাবাহিকে অস্মিতা "পুচকি" মজুমদার এবং *ইয়ে রিশতা কেয়া কেহলাতা হ্যায়* ধারাবাহিকে ডক্টর রিদ্ধিমা সাক্সেনার চরিত্রে অভিনয়ের জন্য সবচেয়ে বেশি পরিচিত।

## প্রাথমিক জীবন
ব্রুষিকা মেহতার জন্ম আহমেদাবাদে এবং তিনি মুম্বাইতে বড় হয়ে উঠেছেন।  তিনি মুম্বাইয়ের *তোলানি কলেজ অফ কমার্স* থেকে স্নাতক ডিগ্রি অর্জন করেন।  মেহতা একজন পেশাদার নৃত্যশিল্পী। 

## ব্যক্তিগত জীবন
১১ ডিসেম্বর ২০২২ তারিখে, তিনি টরন্টোবাসীসফটওয়্যার ইঞ্জিনিয়ার সৌরভ ঘেদিয়ার সাথে বাগদান করেন।  এই দম্পতি ২০২৩ সালের ১০ ডিসেম্বর বিয়ে করেন এবং টরন্টোতে চলে যান। 

## কর্মজীবন
২০১২ সালে *আসমান সে আগ*  ধারাবাহিকে অভিনয়ের মাধ্যমে তার টেলিভিশন জগতে আত্মপ্রকাশ হয়। তিনি ২০১৩ থেকে ২০১৫ সাল পর্যন্ত চ্যানেল ভি -এর *দিল দোস্তি ডান্স* ধারাবাহিকে শ্যারন রাই প্রকাশের ভূমিকায় অভিনয় করেন, যেখানে তার সহ অভিনেতা ছিলেন *শান্তনু মহেশ্বরী* ।  এই চরিত্রটি তার অভিনয় জীবনের একটি গুরুত্বপূর্ণ মোড় হিসেবে প্রমাণিত হয়। ব্রুশিকা এবং শান্তনুর জুটি হিন্দি যুব টেলিভিশন ধারাবাহিকের সবচেয়ে সফল জুটিগুলির মধ্যে একটি হিসাবে গন্য করা হয়।

এর পরে, তিনি পর্বভিত্তিক ধারাবাহিক *ইয়ে হ্যায় আশিকি* -এর একটি পর্বে অভিনয় করেন।  ২০১৫ সালে, তিনি জিং -এর পর্বভিত্তিক ধারাবাহিক *পেয়ার তুনে কেয়া কিয়া* -এর একটি পর্বে অভিনয় করেছেন এবং জি টিভির আধিভৌতিক বিষয়ের উপর নির্মিত পর্বভিত্তিক ধারাবাহিক *ফিয়ার ফাইলের* একটি পর্বের অংশ ছিলেন। 

২০১৫ সালে, তিনি  বিপরীতে *টুইস্ট ওয়ালা লাভ*  ধারাবাহিকে অমৃতা প্রসাদের চরিত্রে অভিনয় করেছিলেন। এই ধারাবাহিকে তিনি অভিনেতা রোহন গান্দোত্রার সাথে জুটি বাঁধেন। পরবর্তীকালে, তিনি অভিনেতা রবিশ দেশাইয়ের সাথে *সাতরঙ্গী সাসুরালে* নামক ধারাবাহিকে কাজ করেন, যেখানে তিনি কাইরা চরিত্রে অভিনয় করেছিলেন। ২০১৬ সালে, তিনি ইউটিউবের *দেশি এক্সপ্লোরার্স জর্ডান* অনুষ্ঠান উপস্থাপনা করেছিলেন।

২০১৬ সালে, তিনি স্টার প্লাসের জনপ্রিয় ধারাবাহিক *ইশকবাজ* -এ ইশানার চরিত্রে অভিনয় করেছিলেন এবং এই ধারাবাহিকে তিনি অভিনেতা কুণাল জয়সিং-এর সাথে কাজ করেন। 

এরপর, তিনি ভিউ নামক ডিজিটাল গনমাধ্যমের *ট্রুথ অর তামান্না*  নামক ওয়েব সিরিজে তামান্না চরিত্রে অভিনয় করেন করেন। ২০১৮ থেকে ২০২০ সাল পর্যন্ত, তিনি জি টিভির *ইয়ে তেরি গালিয়ান* ধারাবাহিকে অবিনাশ মিশ্রের সাথে কাজ করেন। এই ধারাবাহিকে তিনি অস্মিতা "পুচকি" কুমারী চরিত্রে অভিনয় করেন এবং আরও সাফল্য অর্জন করেন।

২০২০ সালের  ৩০শে নভেম্বর থেকে ২২শে ডিসেম্বর পর্যন্ত, তিনি স্টারপ্লাসের *ইয়ে রিশতা কেয়া কেহলাতা হ্যায়* ধারাবাহিকে ডক্টর ঋদ্ধিমা সাক্সেনার চরিত্রে অভিনয় করেছিলেন, যেখানে তার সহ অভিনেতা ছিলেন মহসিন খান। 

## চলচ্চিত্র তালিকা

### টেলিভিশন

#### বিশেষ উপস্থিতি

### ওয়েব সিরিজ

### সঙ্গীত ভিডিও

## পুরস্কার এবং মনোনয়ন

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
অলকা সিং অর্কবংশী

**অলকা সিং অর্কবংশী** (জন্ম: ১৫ মে ১৯৭৯) হলেন উত্তরপ্রদেশের একজন ভারতীয় রাজনীতিবিদ। তিনি হারদোই জেলার সান্দিলা বিধানসভা কেন্দ্রের একজন বিধায়ক। তিনি ভারতীয় জনতা পার্টির প্রতিনিধিত্ব করেন। তিনি ২০২২ সালের উত্তরপ্রদেশ বিধানসভা নির্বাচনে জয়ী হন।

## প্রাথমিক জীবন এবং শিক্ষা
অর্কবংশী লখনউ জেলার সরোজনীনগরের বাসিন্দা। তিনি অনুপ সিংকে বিয়ে করেছেন। তিনি ২০০৭ সালে এলাহাবাদ কৃষি ইনস্টিটিউট থেকে এমবিএ সম্পন্ন করেন।

## কর্মজীবন
অর্কবংশী ২০২২ সালের উত্তরপ্রদেশ বিধানসভা নির্বাচনে ভারতীয় জনতা পার্টির প্রতিনিধিত্ব করে সান্দিলা বিধানসভা কেন্দ্র থেকে জয়ী হন। তিনি ১,০১,৭৩০ ভোট পেয়ে বিএসপির আব্দুল মান্নানকে ৩৭,১০৩ ভোটের ব্যবধানে পরাজিত করেন।

## তথ্যসূত্র

বিষয়শ্রেণী:হারদোই জেলার ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:১৯৭৯-এ জন্ম
নিধি শাহ

**নিধি শাহ** একজন ভারতীয় অভিনেত্রী যিনি মূলত টেলিভিশন জগতের সাথে যুক্ত। নিধি কালারস টিভির *তু আশিকি* ধারাবাহিকে পূর্বা শর্মা শেঠি এবং স্টার প্লাসের *অনুপমা*  ধারাবাহিকে কিঞ্জল দাভে শাহ চরিত্রে অভিনয়ের জন্য সর্বাধিক পরিচিত।

## কর্মজীবন
২০১১ সালে *"দ্যাটস সো অসাম"* ওয়েব সিরিজে শিশুশিল্পী হিসেবে কাজ করে নিধি শাহ অভিনয় জগতে প্রবেশ করেন। এরপর তিনি ২০১৩ সালের হিন্দি চলচ্চিত্র *মেরে ড্যাড কি মারুতি* এবং *[[ফাটা পোস্টার নিকলা হিরো]]*-তে ছোট ছোট স্বল্পদৈর্ঘ্য চরিত্রে চরিত্রে অভিনয় করেছিলেন।

তিনি ২০১৬ সালে স্টার প্লাস চ্যানেলের *জানা না দিল সে দূর* ধারাবাহিকে শ্বেতা কাশ্যপের চরিত্রে অভিনয়ের মাধ্যমে টেলিভিশন জগতে আত্মপ্রকাশ করেন।

২০১৭ থেকে ২০১৯ সাল পর্যন্ত, তিনি *তু আশিকি* ধারাবাহিকে পূর্বা শর্মা শেঠির চরিত্রে অভিনয় করেছিলেন, যেখানে তার সহ অভিনেতা ছিলেন কিরন রাজ। ২০১৯ সালে, তিনি কালারস টিভির *কবচ মাহাশিবরাত্রী* ধারাবাহিকে সুমন পটবর্ধনের চরিত্রে অভিনয় করেছিলেন।

তিনি ২০২০ সালে স্টার ভারত চ্যানেলের*কার্তিক পূর্ণিমা* ধারাবাহিকে শানায়া অরোরা চরিত্রে অভিনয় করেছিলেন। সেই একই বছর তিনি *ডেটিং সিয়াপা*  নামক ওয়েব শৃঙ্খলায় বিধি চরিত্রে অভিনয় করেছিলেন।

২০২০ সালের জুলাই থেকে, তিনি স্টার প্লাসের *অনুপমা* ধারাবাহিকে কিঞ্জল দাভ শাহের চরিত্রে অভিনয় করেছিলেন। এই ধারাবাহিকে প্রথমে তিনি  আশিস মেহরোত্রা  এবং পরে গৌরব শর্মার সাথে জুটি বাঁধেন। ধারাবাহিকটি তার অভিনয় জীবনের একটি গুরুত্বপূর্ণ মোড় হিসেবে প্রমাণিত হয়। ২০২৩ সালের নভেম্বরে, তিনি একটি সাক্ষাৎকারে প্রকাশ করেন যে তিনি তিনি অনুষ্ঠান থেকে বেরিয়ে এসেছেন। পরে ২০২৩ সালের ডিসেম্বরে পুনরায় তিনি ধারাবাহিকে যোগদান করেন। তবে ধারাবাহিকের গল্পের পরিবর্তনের কারণে তিনি ২০২৪ সালের অক্টোবরে স্থায়ীভাবে অনুষ্ঠানটি ছেড়ে দেন এবং তার স্থানে মিলোনি কাপাডিয়া কিঞ্জল চরিত্রে অভিনয় করতে শুরু করেন।

## চলচ্চিত্র তালিকা

### চলচ্চিত্র

### টেলিভিশন

### ওয়েব সিরিজ

### সঙ্গীত ভিডিও

## পুরস্কার এবং মনোনয়ন

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় টেলিভিশন অভিনেত্রী
রাজেন্দ্র কুমারী বাজপেয়ী

**রাজেন্দ্র কুমারী বাজপেয়ী** (৮ ফেব্রুয়ারি ১৯২৫ - ১৭ জুলাই ১৯৯৯) ছিলেন একজন ভারতীয় জাতীয় কংগ্রেসের রাজনীতিবিদ। তিনি ভারতের প্রাক্তন কেন্দ্রীয় মন্ত্রী এবং পন্ডিচেরির প্রাক্তন উপরাজ্যপাল। তিনি ১৯৮০, ১৯৮৪ এবং ১৯৮৯ সালে সীতাপুর আসন থেকে তিনবার লোকসভায় নির্বাচিত হয়েছিলেন। তিনি  প্রাক্তন প্রধানমন্ত্রী ইন্দিরা গান্ধীর ঘনিষ্ঠ সহযোগী ছিলেন।

## প্রাথমিক জীবন এবং পরিবার
তিনি ১৯২৫ সালের ৮ ফেব্রুয়ারি বিহারের ভাগলপুর জেলার লালুচকে পণ্ডিত এস কে মিশ্রের ঘরে জন্মগ্রহণ করেন। তিনি ছিলেন রবি শঙ্কর শুক্লার নাতনি এবং শ্যামাচরণ শুক্লার ভাগ্নী। স্কুলের পড়াশোনার পর তিনি এলাহাবাদ বিশ্ববিদ্যালয় থেকে এমএ এবং পিএইচডি ডিগ্রি অর্জন করেন।

তিনি ১৯৪৭ সালে ডিএন বাজপেয়ীকে বিয়ে করেন, যিনি পেশায় একজন শিক্ষক ছিলেন, যিনি ১৯৪২ সালের ভারত ছাড়ো আন্দোলনেও অংশগ্রহণ করেছিলেন। এই দম্পতির একটি ছেলে অশোক বাজপেয়ী এবং একটি মেয়ে শ্রীমতি মনীষা দ্বিবেদী ছিল।

## কর্মজীবন
তিনি ১৯৬২ থেকে ৭৭ সাল পর্যন্ত উত্তরপ্রদেশ বিধানসভার সদস্য ছিলেন। তিনি উত্তরপ্রদেশ কংগ্রেস কমিটির (ইউপিসিসি) প্রধান এবং প্রাক্তন প্রধানমন্ত্রী ইন্দিরা গান্ধীর ঘনিষ্ঠ সহযোগী ছিলেন। অবশেষে তিনি উত্তরপ্রদেশের মন্ত্রিসভায় বিভিন্ন মন্ত্রণালয়ের দায়িত্ব পালন করেন (১৯৭০-৭৭)। এরপর, তিনি ১৯৮০, ১৯৮৪ এবং ১৯৮৯ সালে সীতাপুর থেকে টানা তিনবার লোকসভায় নির্বাচিত হন। রাজীব গান্ধীর প্রধানমন্ত্রী থাকাকালীন তিনি সমাজকল্যাণ মন্ত্রণালয়ের স্বাধীন দায়িত্বে (১৯৮৪-৮৬), শ্রম মন্ত্রণালয়ের স্বাধীন দায়িত্বে (১৯৮৬-৮৭) এবং সমাজকল্যাণ মন্ত্রণালয়ের স্বাধীন দায়িত্বে (১৯৮৭-৮৯) কেন্দ্রীয় প্রতিমন্ত্রী হন। তিনি ২ মে ১৯৯৫ থেকে ২২ এপ্রিল ১৯৯৮ পর্যন্ত পন্ডিচেরির উপরাজ্যপাল নিযুক্ত ছিলেন।

দীর্ঘ কিডনিজনিত অসুস্থতার পর তিনি ১৯৯৯ সালের ১৭ জুলাই এলাহাবাদে মারা যান। তিনি তার স্বামী এবং সন্তানদের রেখে গেছেন। তার মৃত্যুর সময়, তার পুত্র অশোক বাজপেয়ী জেলা কংগ্রেস কমিটির সভাপতি এবং তাঁর পুত্রবধূ ডঃ রঞ্জনা বাজপেয়ী উত্তরপ্রদেশ মহিলা কংগ্রেসের সভানেত্রী ছিলেন।

## তথ্যসূত্র


বিষয়শ্রেণী:ভারতের রাজ্য মন্ত্রিপরিষদের নারী মন্ত্রী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:পুদুচেরির রাজনীতিতে নারী
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের রাজ্য মন্ত্রিপরিষদের মন্ত্রী
বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:নবম লোকসভার সদস্য
বিষয়শ্রেণী:অষ্টম লোকসভার সদস্য
বিষয়শ্রেণী:সপ্তম লোকসভার সদস্য
বিষয়শ্রেণী:উত্তরপ্রদেশ বিধানসভার সদস্য ১৯৭৪-১৯৭৭
বিষয়শ্রেণী:উত্তরপ্রদেশ বিধানসভার সদস্য ১৯৬৯-১৯৭৪
বিষয়শ্রেণী:উত্তরপ্রদেশ বিধানসভার সদস্য ১৯৬৭-১৯৬৯
বিষয়শ্রেণী:উত্তরপ্রদেশ বিধানসভার সদস্য ১৯৬২-১৯৬৭
বিষয়শ্রেণী:এলাহাবাদের রাজনীতিবিদ
বিষয়শ্রেণী:১৯৯৯-এ মৃত্যু
বিষয়শ্রেণী:১৯২৫-এ জন্ম
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতের কেন্দ্রশাসিত অঞ্চলের নারী উপরাজ্যপাল এবং প্রশাসক
বিষয়শ্রেণী:পুদুচেরির উপরাজ্যপাল
বিষয়শ্রেণী:সীতাপুর জেলার ব্যক্তি
বিষয়শ্রেণী:ভাগলপুর জেলার ব্যক্তি
বিষয়শ্রেণী:ভারতের কেন্দ্রীয় নারী প্রতিমন্ত্রী
অঙ্কিতা শর্মা

**অঙ্কিতা শর্মা** একজন ভারতীয় টেলিভিশন অভিনেত্রী। তিনি সনি এন্টারটেইনমেন্ট টেলিভিশনের অনুষ্ঠান *বাত হামারি পাক্কি হ্যায়* -তে সাঁচি শ্রাবণ জয়সওয়াল চরিত্রে, লাইফ ওকের *অমৃত মন্থন* ধারাবাহিকে রাজকুমারী নিমৃত সোধি মালিক / নাতাশা ওবেরয় চরিত্রে, কালারস টিভির *রংগরসিয়া* ধারাবাহিকে লায়লা চরিত্রে এবং *চক্রবর্তী অশোক সম্রাট* ধারাবাহিকে নূর খোরাসান চরিত্রে অভিনয় করার জন্য সর্বাধিক পরিচিত। 

## ব্যক্তিগত জীবন
অভিনয়ে আসার আগে অঙ্কিতা শর্মা শাস্ত্রীয় নৃত্য ও সঙ্গীতের প্রশিক্ষন গ্রহন করেছিলেন। ২০০৮ সালে যখন তার প্রশিক্ষন সম্পন্ন হয়, তখন তাকে বিশারদ ডিগ্রি প্রদান করা হয়। এই ডিগ্রিটি তার জন্য খুবই গুরুত্বপূর্ণ ছিল, কারণ তিনি সবসময় একজন নৃত্যশিল্পী হতে চেয়েছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (January 2017)">তথ্যসূত্র প্রয়োজন</span>]]* &#x5D; অঙ্কিতা ২০১৫ সালের ২৪ জানুয়ারী  তারিখে মায়াঙ্ক শর্মার সাথে বাগদান করেন এবং ২০১৫ সালের ৯ মার্চ তারিখে তাকে বিয়ে করেন। 

## টেলিভিশন

## তথ্যসূত্র

বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
ভূমি ত্রিবেদী

**ভূমি ত্রিবেদী** একজন ভারতীয় গায়িকা, যিনি *[[গোলিয়োঁ কী রাসলীলা রাম-লীলা|গোলিওঁ কি রাসলীলা: রাম-লীলা]]* (২০১৩) চলচ্চিত্রে রাম চাহে লীলা এবং *[[জিরো (চলচ্চিত্র)|জিরো]]* (২০১৮) চলচ্চিত্রে *হুসন পারচম* হিন্দি গানের নেপথ্য গায়িকা হিসাবে সবচেয়ে বেশি পরিচিত। তিনি তার গানের জন্য বেশ কয়েকটি পুরস্কার এবং মনোনয়ন পেয়েছেন।

## জীবন এবং কর্মজীবন
ত্রিবেদী গুজরাটের ভদোদরার একটি সঙ্গীতমনস্ক পরিবারের সন্তান।  অষ্টম শ্রেণীতে পড়ার সময় থেকেই তার সঙ্গীতশিক্ষা শুরু করে। তার বাবা একজন রেলওয়ের কর্মচারী যিনি গান গাইতে ভালোবাসেন এবং তার মা একজন লোকশিল্পী যার নিজস্ব সঙ্গীত দল রয়েছে।  তার বড় বোন একজন ইঞ্জিনিয়ার এবং একজন প্রশিক্ষিত ভরত নাট্যম নৃত্যশিল্পী। 

২০০৭ সালে, ত্রিবেদী সনি টিভির সংগীত প্রতিযোগীতামূলক রিয়েলিটি শো ইন্ডিয়ান আইডল -এর তৃতীয় মরসুমে প্রতিযোগী হিসাবে নির্বাচিত হন, কিন্তু জন্ডিসে আক্রান্ত হওয়ার কারনে তিনি অনুষ্ঠানটি ছেড়ে দেন। পরের বছর তিনি  আবার *ইন্ডিয়ান আইডল ৪* -এ অংশগ্রহণ করার জন্য অডিশন দিয়েছিলেন, কিন্তু তার আত্মীয়া স্তন ক্যান্সারে মারা যাওয়ার কারণে তিনি আবারও অনুষ্ঠানটি ছেড়ে দিতে বাধ্য হয়েছিলেন।  তিনি *ইন্ডিয়ান আইডল ৫* -এ প্রতিযোগী হিসাবে ফিরে আসেন যেখানে তিনি দ্বিতীয় স্থান প্রাপ্ত হন। 

ত্রিবেদী, ২০১২ সালে *প্রেম মায়ি* চলচ্চিত্রের  *বেহনে দে* গানের নেপথ্য গায়িকা হিসাবে বলিউডের সংগীত জগতে প্রবেশ করেছিলেন।  তবে ২০১৩ সালে মুক্তিপ্রাপ্ত সঞ্জয় লীলা বানসালির ছবি *[[গোলিয়োঁ কী রাসলীলা রাম-লীলা|"গোলিওঁ কি রাসলীলা: রাম-লীলা"]]* -তে প্রিয়াঙ্কা চোপড়ার উপর চিত্রায়িত *রাম চাহে লীলা* গানটিতে কণ্ঠ দান করার পর প্রথম পরিচিতি এবং খ্যাতি পেতে শুরু করেন।  একটি গুজরাটি  গানের অংশ গাওয়ার জন্য ভূমিকে নির্বাচিত করা হয়েছিল, যখন তিনি জানতে পারেন যে ভনসালি তার পরবর্তী ছবিতে একটি গান গাওয়ার জন্য একটি ভিন্ন কণ্ঠ খুঁজছেন।  গানটি শ্রোতা এবং সমালোচকদের দ্বারা সমাদৃত হয়েছিল। সংগীত সমালোচকরা গানটিতে ত্রিবেদীর সংগীত পরিবেশনার প্রশংসা করেছিলেন।  বলিউডের হিন্দী গান ছাড়াও, তিনি বেশ কয়েকটি গুজরাটি ছবির জন্যো গান গেয়েছিলেন, যার মধ্যে রয়েছে জাতীয় পুরস্কারপ্রাপ্ত ছবি *হেল্লারো* -এর *ভাগ্য়ো রে ঢোল*  গানটি। 

## জনপ্রিয় সংগীত তালিকা

## মারাঠি সংগীত

## বাংলা সংগীত

## গুজরাটি ডিস্কোগ্রাফি

## পুরস্কার

## তথ্যসূত্র

বিষয়শ্রেণী:ইন্ডিয়ান আইডলের প্রতিযোগী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:গুজরাতের সঙ্গীতশিল্পী
বিষয়শ্রেণী:গুজরাতের নারী সঙ্গীতজ্ঞ
বিষয়শ্রেণী:১৯৮৪-এ জন্ম
বিষয়শ্রেণী:বড়োদরার ব্যক্তি
বিষয়শ্রেণী:ভারতীয় নেপথ্য গায়িকা
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:জীবিত ব্যক্তি
প্রিনাল ওবেরয়

**প্রিনাল ওবেরয় সিং** একজন ভারতীয় অভিনেত্রী যিনি মূলত হিন্দি ধারাবাহিক জগতের সাথে যুক্ত। প্রিনাল কালারস টিভির ইতিহাসভিত্তিক ধারাবাহিক *চক্রবর্তী অশোক সম্রাট* -এ সম্রাজ্ঞী চারুমিত্রার ভূমিকায় অভিনয় করার জন্য সর্বাধিক পরিচিত এবং জনপ্রিয়। প্রিনাল একটি গুজরাটি ছবিতেও কাজ করেছিলেন।  তিনি আর. মাধবনের অভিনীত *মুম্বাই মেরি জান* চলচ্চিত্রে কাজ করেছেন। তিনি কালারস টিভির *না বোলে তুম না ম্যায় কুছ কাহা* এবং স্টার প্লাসের *পেয়ার কা দর্দ হ্যায় মিঠা মিঠা পেয়ারা পেয়ারা*  ধারাবাহিকে অভিনয়। 

## ব্যক্তিগত জীবন
প্রিনাল  স্যার সিজে হাই স্কুল তারদেও থেকে তার স্কুলজীবন শেষ করেছেন। প্রিনাল ২০১৪ সালের ফেব্রুয়ারিতে বারাণসীতে অভিনেতা পঙ্কজ সিংকে বিয়ে করেন।  বিয়ের আগে তাদের এক বছর ধরে প্রেমের সম্পর্ক ছিল। 

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
সরিতা ভাদৌরিয়া

**সরিতা ভাদৌরিয়া** (জন্ম ৪ জানুয়ারী ১৯৬৩) হলেন উত্তরপ্রদেশের একজন ভারতীয় রাজনীতিবিদ। তিনি ভারতের উত্তরপ্রদেশের ১৮তম বিধানসভার সদস্য। তিনি উত্তরপ্রদেশের ইটাওয়া আসন থেকে নির্বাচিত হয়েছেন। এই আসনটি মুলায়ম সিং যাদব এবং অখিলেশ যাদবের শক্ত ঘাঁটি বলে মনে করা হয়। তিনি ২০১৭ সালের বিধানসভা নির্বাচনে সমাজবাদী পার্টির প্রার্থীকে ১৭২৩৪ ভোটে এবং ২০২২ সালের বিধানসভা নির্বাচনে ৪২৭৭ ভোটে পরাজিত করেছিলেন।

## রাজনৈতিক জীবন
তিনি ১৯৯৯ সালে রাজনীতিতে প্রবেশ করেন এবং ইটাওয়া নির্বাচনী এলাকা থেকে কংগ্রেসের টিকিটে সংসদীয় নির্বাচনে প্রতিদ্বন্দ্বিতা করে ব্যর্থ হন। এর পরপরই ২০০০ সালে তিনি ভারতীয় জনতা পার্টিতে যোগ দেন এবং আবার ২০০৪ সালের লোকসভা নির্বাচনে ইটাওয়া আসন থেকে প্রতিদ্বন্দ্বিতা করেন কিন্তু হেরে যান। প্রাথমিকভাবে তিনি একজন মৌলিক সমাজকর্মী হিসেবে জনসমক্ষে কাজ শুরু করেন এবং শীঘ্রই জনসাধারণের মধ্যে জনপ্রিয়তা অর্জন করেন। ২০০৭ সালে তাকে বিজেপির উত্তরপ্রদেশ ইউনিটের সম্পাদক করা হয়। ২০১০ সালে স্মৃতি ইরানি যখন সভাপতি ছিলেন, তখন তাকে বিজেপি মহিলা মোর্চার জাতীয় সহ-সভাপতি করা হয়। ২০১৩ সালে তাকে ভারতীয় জনতা পার্টির উত্তরপ্রদেশ ইউনিটের সহ-সভাপতি করা হয়। বর্তমানে তিনি প্রধানমন্ত্রী শ্রী নরেন্দ্র মোদীর নেতৃত্বে বেটি বাঁচাও বেটি পড়াও অভিযানের উত্তরপ্রদেশ সভাপতির পদে অধিষ্ঠিত। ২০১৭ সালে তিনি ভারতীয় জনতা পার্টির প্রার্থী হিসেবে ইটাওয়া (বিধানসভা কেন্দ্র) থেকে উত্তরপ্রদেশ বিধানসভার সদস্য নির্বাচিত হন। এই নির্বাচনে তিনি ৯১২৩৪ ভোট পেয়েছেন।

## ব্যক্তিগত জীবন
তার স্বামীর নাম ছিল অভয় বীর সিং। তার দুই ছেলে এবং এক মেয়ে রয়েছে, যার বিয়ে হয়েছে একজন ডাক্তার আশীষ চৌহানের সাথে।

## তথ্যসূত্র

বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:১৯৬৩-এ জন্ম
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
সুখমণি সাদনা

**সুখমনি সাদনা** হলেন একজন ভারতীয় লেখিকা এবং অভিনেত্রী। তিনি মূলত অমৃতসরের বাসিন্দা। তিনি *ফেস* নামক একটি ডিজিটাল মাসিক পত্রিকার প্রধান সম্পাদক। তিনি সনি এন্টারটেইনমেন্ট টেলিভিশনে সম্প্রচারিত টিভি ধারাবাহিক *খোটে সিক্কে* -তে উত্তরা বকশির ভূমিকায় অভিনয় করে খ্যাতি অর্জন করেছিলেন। 

## জীবনের প্রথমার্ধ
সাদনা দেরাদুনের *ওয়েলহ্যাম গার্লস স্কুলে* পড়াশোনা করেছেন এবং দিল্লি বিশ্ববিদ্যালয়ের *লেডি শ্রী রাম কলেজ* থেকে স্নাতক ডিগ্রি অর্জন করেছেন।  তিনি মুম্বাইয়ের সেন্ট জেভিয়ার্স কলেজেও পড়াশোনা করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2024)">তথ্যসূত্র প্রয়োজন</span>]]* &#x5D;

## কর্মজীবন
বর্তমানে তিনি মুম্বাইয়ের ওগিলভিতে কর্মরতা। সাদনা ভোডাফোনের মতো ব্র্যান্ডের বিজ্ঞাপন লিখেছেন এবং কপিরাইটার হিসেবে কাজ করেছেন।  তিনি বহু চলচ্চিত্র এবং ওয়েব সিরিজে অভিনয় করেছেন এবং চিত্রনাট্যকার হিসাবেও কাজ করেছেন।

## চলচ্চিত্র তালিকা

### চলচ্চিত্র

### টেলিভিশন

### ওয়েব সিরিজ

### লেখক হিসেবে

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় নারী চিত্রনাট্যকার
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
শীতল ঠক্কর

**শীতল ঠক্কর** একজন অভিনেত্রী যিনি মূলত ভারতীয় টেলিভিশন এবং নাট্য জগতের সাথে যুক্ত। তিনি কিছু হিন্দি ধারাবাহিক এবং কয়েকটি গুজরাটি নাটকে কাজ করেছেন। তিনি কিছুটা মডেলিংও করেছেন। তিনি বেলি ড্যান্সিংও জানেন। 

## কর্মজীবন
তিনি ডিডি ন্যাশনাল চ্যানলে বিকেল বেলায় সম্প্রচারিত  *স্বাভিমান*  ধারাবাহিকে অভিনয় করেছিলেন যা তার প্রথম অভিনয় প্রকল্প। এরপর, তিনি অনেক হিন্দি ধারাবাহিকে অভিনয় করেছিলেন। তিনি বেশিরভাগ ইতিবাচক ও সহায়ক চরিত্রে অভিনয় করেছিলেন। তিনি নীরজ ভোরার গুজরাটি নাটক, *আফলাতুন-* এ অভিনয় করেছেন। তিনি বিখ্যাত হিন্দী ধারাবাহিক *সারাভাই ভার্সেস সারাভাই* -এ সোনিয়া চরিত্রে অভিনয় করেছিলেন।

## টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
অমিতা খোপকার

**অমিতা খোপকার** হলেন একজন ভারতীয় অভিনেত্রী যিনি মারাঠি বিনোদন জগতের সাথে যুক্ত। তিনি বহু মারাঠি চলচ্চিত্র, টেলিভিশন ধারাবাহিক ও অনুষ্ঠানে কাজ করেছেন। তিনি মারাঠি নাট্য জগতের সাথেও যুক্ত আছেন। 

## কর্মজীবন
খোপকার, একজন সিপরিচিত প্রবীণ মারাঠি অভিনেত্রী যিনি বিভিন্ন নাটকে অভিনয় করেছেন। তিনি মারাঠি বিনোদন জগতের একজন বরিষ্ঠ অভিনেত্রী। ১৯৮৭ সালের সন্ত গজানন শেগাভিচা চলচ্চিত্রে অভিনয়ের মাধ্যমে তিনি অভিনয় জগতে প্রবেশ করেন। তারপর তিনি বহু মারাঠি চলচ্চিত্রে অভিনয় করেছেন যাদের মধ্যে উল্লেখযোগ্য; গুরু দক্ষিণা(১৯৮৯), সখী মাজি(১৯৯৯), সাভালি(২০০৭), হ্যালো জয়হিন্দ(২০১১), লাই ভারি(২০১৪), *ফোটো প্রেম(২০২১)* ইত্যাদি। তিনি ২০০১ সালে মুক্তিপ্রাপ্ত জনপ্রিয় চলচ্চিত্র *[[গদর: এক প্রেম কথা]] -তে* অভিনয় করেছিলেন যা ছিল তার প্রথম হিন্দী চলচ্চিত্র প্রকল্প। এছাড়াও তিনি বিবিধ হিন্দী টেলিভিশন ধারাবাহিকে পার্শ্ব চরিত্রে অভিনয় করেছেন।

## চলচ্চিত্র তালিকা

## টেলিভিশন

বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
হেমলতা চৌধুরী

**হেমলতা চৌধুরী** (জন্ম: ৩০ ডিসেম্বর ১৯৬৯) একজন ভারতীয় রাজনীতিবিদ এবং ভারতের উত্তরপ্রদেশের ১৬তম বিধানসভার সদস্য। তিনি উত্তরপ্রদেশের বাগপত নির্বাচনী এলাকার প্রতিনিধিত্ব করেছেন। তিনিবহুজন সমাজ পার্টি রাজনৈতিক দলের সদস্য।

মনোনয়নপত্র জমা দেওয়ার সময় তার কাছে নগদ ২০ কোটি টাকা ছিল। তার স্বামী এবং পরিবারের সম্পদ তিনি ঘোষণা করেননি।

## প্রাথমিক জীবন এবং শিক্ষা
হেমলতা চৌধুরী উত্তরপ্রদেশের মিরাট জেলায় একটি গুর্জার পরিবারে জন্মগ্রহণ করেন। তার বাবা ইন্দর দেও সিং একজন অবসরপ্রাপ্ত। উত্তরপ্রদেশ পুলিশে ডেপুটি সুপারিনটেনডেন্ট। তিনি চৌধুরী চরণ সিং বিশ্ববিদ্যালয় থেকে শিক্ষায় স্নাতক এবং কলায় স্নাতকোত্তর ডিগ্রি অর্জন করেছেন। বর্তমানে ভারতীয় আইন বিষয়ে পড়াশোনা করছেন। রাজনীতিতে যোগদানের আগে তিনি ইতিহাসের শিক্ষক ছিলেন।

## রাজনৈতিক জীবন
হেমলতা চৌধুরী হলেন প্রাক্তন বিধান পরিষদ সদস্য প্রশান্ত চৌধুরীর স্ত্রী। তিনি এক মেয়াদের জন্য বিধায়ক ছিলেন। তিনি বাগপত নির্বাচনী এলাকার প্রতিনিধিত্ব করেছেন এবং বহুজন সমাজ পার্টির রাজনৈতিক দলের সদস্য।

## পদসমূহ

## আরো দেখুন

* বাগপত (বিধানসভা নির্বাচনী এলাকা)
* উত্তরপ্রদেশের ষোড়শ বিধানসভা
* উত্তরপ্রদেশ বিধানসভা

## তথ্যসূত্র

বিষয়শ্রেণী:চৌধুরী চরণ সিং বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:উত্তরপ্রদেশ বিধানসভার সদস্য ২০১২-২০১৭
বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ
বিষয়শ্রেণী:বাগপথের ব্যক্তি
বিষয়শ্রেণী:মীরাটের রাজনীতিবিদ
বিষয়শ্রেণী:উত্তরপ্রদেশ বিধান পরিষদের সদস্য
কমলিকা গুহ ঠাকুরতা

**কমলিকা গুহ ঠাকুরতা** একজন ভারতীয় টেলিভিশন অভিনেত্রী। তিনি মূলত পশ্চিমবঙ্গের বাসিন্দা। জি টিভিতে ১৯৯৮ সালে সম্প্রচারিত *মুঝে চান্দ চাহিয়ে* ধারাবাহিকে দিব্যা চরিত্রে অভিনয়ের মাধ্যামে কমলিকা তার কর্মজীবন শুরু করেন। তার অভিনয় জীবনের প্রাথমিক সাফল্য আসে স্টার প্লাসে সম্প্রচারিত একতা কপুরের বালাজি টেলিফিল্মস প্রযোজনা সংস্থার অধীনে নির্মিত জনপ্রিয় ধারাবাহিক *কিউকি সাস ভি কাভি বহু থি* -তে গায়িত্রী বিরানির ভূমিকায় অভিনয়ের মাধ্যমে।  এই চরিত্র তাকে বিনোদন জগতের পরিচিত মুখ করে তোলে। তিনি হিন্দু পৌরাণিক কাহিনীর উপর ভিত্তি করে নির্মিত *বিষ্ণু পুরাণ* টিভি ধারাবাহিকে সুমিত্রার ভূমিকায় অভিনয় করেছিলেন।

কালারস টিভিতে সম্প্রচারিত একতা কপুরের বালাজি টেলিফিল্মস প্রযোজনা সংস্থার অধীনে নির্মিত অতিলৌকিক ধারাবাহিক *[[নাগিন (টেলিভিশন ধারাবাহিক)|নাগিনে]]* তিনি গুরু মায়ের ভূমিকায় অভিনয় করেন। গুরু মায়ের চরিত্রটি ছিল মন্দিরে নিবাসকারী একজন দেবী কালীকার উপাসক। তিনি নাগিন ধারাবাহিকের মুখ্য চরিত্র নাগীন শিবণ্যার হাত থেকে মুক্তি পাওয়ার পরিকল্পনা করতে সহয়তা করেছিলেন।

তিনি ইভ এনসলারের লেখা একক নাটক *"ইমোশনাল ক্রিচার"* -এর অংশ ছিলেন এবং নাটকটি ২০১৪ সালে মঞ্চে উপস্থাপিত হয়েছিল। 

## টিভি ধারাবাহিক এবং চরিত্র

* *মুঝে চাঁদ চাহিয়ে*  ধারবাহিকে দিব্যা চরিত্রে 
* *বা বহু অঊর বেবিতে* অনীশের মায়ের চরিত্রে 
* *কাশ্তি* 
* *কিউঙ্কি সাস ভি কাভি বহু থি*  গায়ত্রী জামনাদাস বিরানী চরিত্রে 
* বিষ্ণু পুরাণে (টিভি সিরিজ) সুমিত্রার চরিত্রে
* *কেয়া হাদসা কেয়া হকিকাতে* 
* *করম আপনা আপনা* দেবিকা চরিত্রে 
* *কস্তুরীতে* গায়ত্রী দেবের চরিত্রে 
* *[[বালিকা বধূ|বালিকা বধুতে]]* প্রমিলা চরিত্রে
* *ইয়াহান আমি ঘর ঘর খেলিতে* তেজস্বিনী চরিত্রে 
* *ঝিলমিল সিতারোঁ কা আঙ্গন হোগায়* 
* *জিন্দেগিতে বন্দিতা শ্রীনিবাসের চরিত্রে জয়ী* 
* এক হাসিনা থি (টিভি ধারাবাহিক) তে পায়েল এবং নিত্যের মা চরিত্রে
* *মহারক্ষকে: মীনা রূপে দেবী* 
* *লাবনীর মা দময়ন্তী চরিত্রে [[জোধা আকবর (টিভি ধারাবাহিক)|যোধা আকবর]]* 
* *[[নাগিন (টেলিভিশন ধারাবাহিক)|নাগিনে]]* গুরু মা চরিত্রে
* সাসুরাল সিমার কা- এ মহামায়া "ডাইনি" চরিত্রে
* ইয়ে রিশতা কেয়া কেহলাতা হ্যায় *গুরুমা চরিত্রে*
* সন্তোষী মা - কামিনী চরিত্রে
* দুর্গা মাতা কি ছায়া
* কেয়ামত সে কেয়ামত তক, দময়ন্তী চরিত্রে
* আদালতে - পর্ব ১৪৪

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:ভারতীয় টেলিভিশন অভিনেত্রী
স্বাতী চিটনিস

**স্বাতী চিটনিস** (জন্ম ১৯৫৮/১৯৫৯  ) একজন ভারতীয় টেলিভিশন অভিনেত্রী যিনি চলচ্চিত্র ও টেলিভিশন জগতের সাথে যুক্ত। স্বাতী মারাঠি নাটযমঞ্চেও অভিনয় করেন। তিনি ২০১৬ থেকে ২০২৩ সাল পর্যন্ত স্টার প্লাসের দীর্ঘতম ধারাবাহিক *ইয়ে রিশতা কেয়া কেহলাতা* *হ্যায়* -এর দ্বিতীয় এবং তৃতীয় প্রজন্মের কাহিনীতে কার্তিক গোয়েঙ্কার দাদী **সুহাসিনী আজমেরা গোয়েঙ্কার** ভূমিকায় অভিনয় করেছেন। ধারাবাহিকে সুহাসিনী চরিত্রটি ছিল তৃতীয় প্রজন্মের নায়িকা চরিত্র অক্ষরা গোয়েঙ্কা শর্মার প্রপিতামহী এবং চতুর্থ প্রজন্মের নায়িকা অভিরা শর্মার প্রপিতামহী।

স্বাতী চিটনিস *শুভমঙ্গল সতর্ক* এবং *হি পোর্গি কুনাচির* মতো জনপ্রিয় চলচ্চিত্রে গুরুত্বপূর্ন ভূমিকায় অভিনয় করেছেন। তিনি পরবর্তীকালে *লাগি তুঝসে লাগান*, *ভাই ভাইয়া অর ব্রাদারের* মতো টেলিভিশন ধারাবাহিকে অভিনয় করেছিলেন। তিনি স্টার প্লাসের জনপ্রিয় ধারাবাহিক *ইস পেয়ার কো কেয়া নাম দু?* -এর অংশ ছিলেন যেখানে ধারাবাহিকের নায়ক চরিত্র অর্ণবের ঠাকুমা (সুভদ্রা / সুমি) চরিত্রে অভিনয় করেছিলেন।

## চলচ্চিত্র তালিকা

* *ভেন্টিলেটর* (২০১৬) ইন্দু চরিত্রে
* *লগনা পাহাভে করুণ* চরিত্রে নলিনী দীক্ষিত
* *রজ্জো (২০১৩)* আম্মি চরিত্রে
* *রোড টু সঙ্গম* (২০১০) আরা চরিত্রে
*
* *শুভ মঙ্গল সতর্ক* (২০০৬)
* *হি পোর্গী কুনাচি (২০০৬)* মিসেস দেশমুখের চরিত্রে
* *জঙ্গল* (২০০০) মিসেস মালহোত্রার চরিত্রে

## টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
পারভীন কৌর

**পারভীন কৌর** একজন ভারতীয় অভিনেত্রী যিনি মূলত হিন্দী চলচ্চিত্র ও টেলিভিশন জগতের সাথে যুক্ত। তিনি মুম্বাইয়ে জন্মগ্রহণ করেছিলেন। পারভীন সাথায়ে কলেজ থেকে স্নাতক ডিগ্রি অর্জন করেছেন।

পারভীন কৌর বিবিধ জনপ্রিয় টিভি ধারাবাহিকের অংশ ছিলেন। তিনি ইশক আনপ্লাগড,  হামকো তুমসে হো গয়া হ্যায় পেয়ার কেয়া করে ইত্যাদি ধারাবাহিকে অভিনয় করেছিলেন। তিনি স্টার প্লাসে ২০১৩ সালে সম্প্রচারিত একতা কাপুরের বালাজি টেলিফিল্মস প্রযোজনা সংস্থার অধীনে নির্মিত জনপ্রিয় টিভি ধারাবাহিক ইয়ে হ্যায় মহব্বতে -এর অংশ ছিলেন।  তিনি কালারস টিভিতে সম্প্রচারিত ইতিহাস নির্ভর ধারাবাহিক চক্রবর্তী অশোকা সম্রাট -এর অংশ ছিলেন। এছাড়াও তিনি কালারস টিভির আরো দুই ধারাবাহিক কসম তেরে পেয়ার কি এবং বালিকা বধুতে অভিনয় করেছেন। *কসম তেরে পেয়ার কি* ধারাবাহিক তার বালাজি টেলিফিল্মসের সাথে দ্বিতীয় প্রকল্প ছিল। কৌর বেশ কয়েকটি চলচ্চিত্রে অভিনয় করেছেন যাদের মধ্যে উল্লেখযোগ্য; *চিনার দাস্তান-এ-ইশক(২০১৫), এয়ারলিফ্ট(২০১৬)* এবং *[[ফ্যান]](২০১৬)*। এছাড়াও তিনি বিবিধ টিভি বিজ্ঞাপনেও কাজ করেছেন, যার মধ্যে রয়েছে: অ্যামাজনের আপনি দুকান, ফ্র্যাঙ্কলিন টেম্পলটন, রাজধানী ডাল, কুরকুরে এবং রিলায়েন্স ফ্রি।

## চলচ্চিত্র তালিকা

### টেলিভিশন

### চলচ্চিত্র

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:জীবিত ব্যক্তি
রবীন্দ্রনাথ দত্ত

**রবীন্দ্রনাথ দত্ত** (রবি দত্ত নামেও পরিচিত) ছিলেন একজন ভারতীয় কবি এবং শিক্ষাবিদ। তার বেশিরভাগ লেখা ইংরেজিতে। তিনি ১৮৮৩ সালের ১ অক্টোবর কলকাতার শঙ্কর ঘোষ লেনে এক বিখ্যাত বাঙালি পরিবারে জন্মগ্রহণ করেন। তাঁর বাবা জ্ঞানেন্দ্র নাথ দত্ত ছিলেন হাটখোলা দত্ত পরিবারের সদস্য।

তিনি অক্সফোর্ড বিশ্ববিদ্যালয়ে পড়াশোনা করেছিলেন। তিনি বি.এ. (ট্রাইপোস, ১৯০৬) এবং এম.এ. (১৯১০) ডিগ্রি অর্জন করেন। তিনি ২৭ জানুয়ারি ১৯০৮ সালে গ্রে’স ইন থেকে বার অ্যাট ল ডিগ্রি লাভ করেন  এবং ১৯০৯ সালে কলকাতা উচ্চ আদালতে তালিকাভুক্ত হন। তবে, তিনি আইন চর্চা করেননি। ১৯১৭ সালে মৃত্যুর আগ পর্যন্ত তিনি কলকাতা বিশ্ববিদ্যালয়ে ইংরেজি এবং তুলনামূলক ভাষাতত্ত্ব অধ্যাপনা করেছিলেন। তিনি একজন খুবই জনপ্রিয় শিক্ষক ছিলেন।

তিনি ১৯১৩ সালে একজন মার্জিত ইংরেজ মহিলা এমিলি জি. অ্যাটকিনসনকে বিয়ে করেন। রবি দত্ত তার স্ত্রী এমিলির সাথে ভারতের কলকাতার (কলকাতার) শহরতলির বরানগরের কাশীনাথ দত্ত রোডে তার পৈতৃক বাড়িতে থাকতেন।

১৯০৯ সালে তিনি "পূর্ব ও পশ্চিমের প্রতিধ্বনি"  লেখেন।

## তথ্যসূত্র

## বহিঃসংযোগ

*  

বিষয়শ্রেণী:পশ্চিমবঙ্গের কবি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:১৯১৭-এ মৃত্যু
বিষয়শ্রেণী:১৮৮৩-এ জন্ম
বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:কলকাতার লেখক
শিবা আকাশদীপ সাবির

**শিবা আকাশদীপ সাবির** একজন ভারতীয় অভিনেত্রী যিনি প্রধানত হিন্দি চলচ্চিত্র জগতে অভিনয় করার জন্য পরিচিত।

## জীবন এবং কর্মজীবন
শিবা মূলত হিন্দি চলচ্চিত্রে অভিনয় করার জন্য পরিচিত। তিনি ১৯৯৬ সালে চলচ্চিত্র নির্মাতা আকাশদীপ সাবিরকে  বিয়ে করেন।  শিবা *ঘাট* এবং *মিস ৪২০* -এর মতো চলচ্চিত্রে সাবিরের পরিচালনায় কাজ করেছিলেন। তিনি এবং তার স্বামী আকাশদীপ ভৌতিক টিভি ধারাবাহিক ' *[[ভূত আয়া|ভূত আয়া'<nowiki/>]]* -এর প্রযোজনা করেছিলেন এবং এই ধারাবাহিকের মাধ্যমে শিবা টেলিভিশন জগতে প্রযোজক হিসাবে প্রত্যাবর্তন করেন। 

## চলচ্চিত্র তালিকা

* রকি অর রানি কি প্রেম কাহানি (২০২৩) মোনা সেন চরিত্রে 
* হাম বাজা বাজা দেঙ্গে (২০১৫)
* দম (২০০৩)
* বস্তি (২০০৩)
*
* ৫০০ কা নোট (২০০২)
* মেরি পার্টিগ্যা (২০০২)
* এক অর জং (২০০১)
* বুথনি (২০০০)
* ঘাট (২০০০)
* জ্বালামুখী (২০০০) (আইটেম গান)
* কাল সাম্রাজ্য (১৯৯৯)
* মিস ৪২০ (১৯৯৮)
* অজ্ঞানী সায়া (১৯৯৮)
* জিও শান সে (১৯৯৭)
* *কালিয়া*  (১৯৯৭) এসিপি প্রিয়াঙ্কা সিনহা হিসেবে
* শেয়ার বাজার (১৯৯৭)
* লাহু কে দো রং (১৯৯৭) (আইটেম গান)
* রাবন রাজ: একটি সত্য গল্প (১৯৯৫)
* সুরক্ষা (১৯৯৫)
* কিং সোলোমান (১৯৯৫) ( মালায়ালম চলচ্চিত্র)
* সানাম তেরি কসম (১৯৯৪)
* তিসরা কৌন (১৯৯৪) (আইটেম গান)
* প্যার কা রোগ (১৯৯৪)
* হাম হ্যায় কামাল কে (১৯৯৩)
* বয়ফ্রেন্ড (১৯৯৩)
* আসমান সে গিরা (১৯৯২)
* সূর্যবংশী (১৯৯২)
* মিস্টার বন্ড (১৯৯২) সুনিতা চরিত্রে
* প্যার কা সায়া (১৯৯১)
* বারিশ ১৯৯১
* *নাচনেওয়ালে গানেওয়ালে* (১৯৯১)
* ইয়ে আগ কাব বুঝেগি (১৯৯১) পূজা হিসেবে  (অভিষেক)
* আথিসায়া পিরাভি (১৯৯০) প্রথম চলচ্চিত্র (তামিল)

### টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেত্রী
উত্তর কোরিয়া অলিম্পিক কমিটি

**উত্তর কোরিয়া অলিম্পিক কমিটি** (; এছাড়াও সংক্ষেপে আইওসি কোড **পিআরকে** দ্বারা পরিচিত) হলো উত্তর কোরিয়ার জাতীয় অলিম্পিক কমিটি। এই সংস্থাটির ১৯৫৩ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৫৭ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর উত্তর কোরিয়ার পিয়ংইয়ংয়ে অবস্থিত।

বর্তমানে উত্তর কোরিয়া অলিম্পিক কমিটির সভাপতির দায়িত্ব পালন করছেন ইল গুক কিম, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন চোল হো কো।

## ইতিহাস
১৯৫৩ সালে উত্তর কোরিয়ার বহু-ক্রীড়ার সর্বোচ্চ সংস্থা হিসেবে উত্তর কোরিয়া অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় উনিশ বছর পর উত্তর কোরিয়া ১৯৭২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৬৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে উত্তর কোরিয়া

## তথ্যসূত্র

## বহিঃসংযোগ
*  
* এএনওসিতে উত্তর কোরিয়া অলিম্পিক কমিটি 
* অলিম্পিডিয়ায় উত্তর কোরিয়া অলিম্পিক কমিটি 
* অলিম্পিক.কমে উত্তর কোরিয়া অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে উত্তর কোরিয়া
বিষয়শ্রেণী:উত্তর কোরিয়ার ক্রীড়া পরিচালনা পরিষদ
বিষয়শ্রেণী:১৯৫৩-এ উত্তর কোরিয়ায় প্রতিষ্ঠিত
বিষয়শ্রেণী:১৯৫৩-এ প্রতিষ্ঠিত ক্রীড়া সংস্থা
এমা টিম্বারি

থাম্ব|১৮৯৫ সালে এমা টিমবেরি।
**এমা টিমবেরি** (  ১৮৪২ - ২৬ নভেম্বর ১৯১৬) ছিলেন একজন মুলগোয়া আদিবাসী অস্ট্রেলিয়ান খোলশিল্পী এবং পরিবারের মা ও কর্ত্রী। তিনি "ইলাওয়ারার রানী", "লা পেরুসের রানী" বা "গ্র্যানি টিম্বারি" নামেও পরিচিত ছিলেন। তার ঝিনুকখোলশিল্প পারিবারিক ঐতিহ্যের অংশ হয়ে ওঠে যা আজও অব্যাহত রয়েছে। টিম্বারি খ্রিস্টান ধর্মে ধর্মান্তরিত ছিলেন এবং অস্ট্রেলিয়ার লা পেরুসের খ্রিস্টান এন্ডেভার সোসাইটিতে সক্রিয় ছিলেন। টিমবার্লি তার মাতৃভাষা  ধারাওয়াল সম্পর্কে একজন সাংস্কৃতিক তথ্যদাতা হিসেবেও কাজ করেছিলেন।

## জীবনী
টিমবারি নিউ সাউথ ওয়েলসের লিভারপুলে জর্জেস নদীর তীরে জন্মগ্রহণ করেন। তিনি ধারাওয়াল ভাষায় কথা বলতেন এবং মূলত তার সৎ বাবার পদবি, লন্ড বা লোন্ডস নামে পরিচিত ছিলেন। দশ বছর বয়সে, তাকে নিউ সাউথ ওয়েলসের সারি হিলসে মিস্টার অ্যান্ড মিসেস এডওয়ার্ড হিলের সাথে থাকতে নিয়ে যাওয়া হয়।  সেখানে, তিনি নিয়মিত রবিবার স্কুলে যোগদান শুরু করেন।  ১৮৬৪ সালে তিনি বোটানি সাগরে একজন আদিবাসী জেলে জর্জ টিমবেরিকে বিবাহ করেন। তার এবং জর্জের একত্রে ১১টি সন্তান ছিল। ১৮৮২ সালের মধ্যে এই দম্পতি অস্ট্রেলিয়ার লা পেরুসে চলে আসেন যেখানে টিম্বারি খোলসের ঝুড়ি তৈরি করে অতিরিক্ত অর্থ উপার্জন করতেন। টিম্বারির ঝিনুক খোলসের কাজসমূহ নিয়মিতভাবে প্রদর্শিত হত এবং প্রতি বছর অস্ট্রেলিয়ার সিডনিতে রয়্যাল ইস্টার শোতে বিক্রি হত। টিম্বারির কাজ লা পেরুসের খোলশিল্পের "প্রাথমিক পর্যায়ের" অংশ। ১৯১০ সালে, তার খোলশিল্প লন্ডনে প্রদর্শিত হয়েছিল।

টিম্বারি তার সম্প্রদায়ে সম্মানিত ছিলেন। তারা টিম্বারিকে "লা পেরুসের রানী" ও  "গ্র্যানি টিম্বারি" নামে পরিচিতি  প্রদান করেন। টিম্বারি একজন দক্ষ জেলেও ছিলেন, এবং কমপক্ষে দুইবার, ১৮৭৬ সালে এবং ১৯০০ সালের গোড়ার দিকে, সম্প্রদায়ের জন্য একটি নৌকা সরবরাহ করা হয়েছিল যাতে তারা তাদের নিজস্ব মাছ ধরতে পারে। ১৮৭৬ সালে সরবরাহ করা নৌকাটির নামকরণ করা হয়েছিল "কুইন এমা", টিম্বারির সম্মানে।

টিম্বারি তার নিজস্ব সংস্কৃতি সম্পর্কেও একজন তথ্যপ্রযুক্তিবিদ ছিলেন, তিনি নৃবিজ্ঞানী আরএইচ ম্যাথিউসের সাথে কাজ করতেন, যিনি ধারাওয়াল ভাষা এবং সংস্কৃতি অধ্যয়ন করছিলেন। মারিয়া নুজেন্ট লিখেছেন যে টিমবারির "তথ্য ধারাওয়াল ভাষার সংরক্ষণ এবং পুনরুজ্জীবনের জন্য অপরিহার্য ছিল।"  টিমবারি, যিনি ১৮৯০-এর দশকের গোড়ার দিকে খ্রিস্টান ধর্মান্তরিত হয়েছিলেন, তিনি লা পেরুস আদিবাসী বসতিতে খ্রিস্টান ধর্মপ্রচারকদের সাথে এবং খ্রিস্টান এন্ডেভার সোসাইটির সাথেও জড়িত ছিলেন। টিমবেরি লা পেরুসে খ্রিস্টান এন্ডেভার সোসাইটি শাখার সহ-সভাপতি হিসেবে নির্বাচিত হন। টিম্বারি ধর্মপ্রচারকদের ঘনিষ্ঠ ছিলেন, রেটা ডিক্সন এবং দুই মহিলা একসাথে কাজ করতেন।  সম্প্রদায়ের বিশ্বাস ছিল যে রাণী ভিক্টোরিয়া টিম্বারিকে জমি দিয়ে গিয়েছিলেন, কিন্তু আগুনে সেই কাগজপত্রসমূহ  পুড়ে গেছে।

টিম্বারি ১৯১৬ সালের ২৬ই নভেম্বর লা পেরুসে মারা যান এবং তাকে অস্ট্রেলিয়ার উদ্ভিদবিদ্যা কবরস্থানে সমাহিত করা হয়। তিনি তার নাতি জোসেফ টিমবারির সাথে শিল্পকলার এক দীর্ঘ পারিবারিক উত্তরাধিকার রেখে গেছেন, যিনি একজন বুমেরাং নির্মাতা হিসেবে খ্যাতিমান ছিলেন এবং তার পরিবারের মহিলারা শেলওয়ার্কের কাজ চালিয়ে যাচ্ছেন।  তার প্রপৌত্রী, এসমে রাসেল, তার ঝিনুকের কাজের জন্য পুরস্কার জিতেছেন।

## তথ্যসূত্র

বিষয়শ্রেণী:অস্ট্রেলীয় খ্রিস্টান
বিষয়শ্রেণী:১৯১৬-এ মৃত্যু
বিষয়শ্রেণী:১৮৪২-এ জন্ম
বিষয়শ্রেণী:অপর্যালোচিত অনুবাদসহ পাতা
সঞ্জু দেবী

**সঞ্জু দেবী** একজন ভারতীয় রাজনীতিবিদ যিনি ভারতের উত্তরপ্রদেশের ১৭তম বিধানসভার সদস্য হিসেবে দায়িত্ব পালন করেছেন। তিনি উত্তরপ্রদেশের আম্বেদকর নগরের টান্ডা নির্বাচনী এলাকা থেকে প্রতিনিধিত্ব করেছেন। তিনি ভারতীয় জনতা পার্টির সদস্য।

## রাজনৈতিক জীবন
সঞ্জু দেবী উত্তরপ্রদেশের ১৭তম বিধানসভার সদস্য ছিলেন।  ২০১৭ সাল থেকে তিনি টান্ডা নির্বাচনী এলাকা থেকে ভারতীয় জনতা পার্টির সদস্য হিসেবে প্রতিনিধিত্ব করছেন।

## পদসমূহ

## আরো দেখুন

* উত্তরপ্রদেশ বিধানসভা

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:আম্বেদকর নগর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:ভারতীয় উগ্র ডানপন্থী রাজনীতিবিদ
বিগ বস ২

***বিগ বস ২*** ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* হিন্দি সংস্করণের দ্বিতীয় মৌসুম ছিল। এন্ডেমল শাইন ইন্ডিয়া দ্বারা প্রযোজিত এই মৌসুমটি ২০০৭ সালের ১৭ই আগস্ট তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৭ দিনের যাত্রা শেষে ২০০৭ সালের ২২শে নভেম্বর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেত্রী শিল্পা শেট্টি এই মৌসুমের উপস্থাপনা করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় মডেল আশুতোষ কৌশিক জয়লাভ করেছেন, অন্যদিকে রাজা চৌধুরী প্রথম রানার-আপ হয়েছেন। এছাড়াও জুলফি সৈয়দ এবং রাহুল মহাজন ফাইনালে পৌঁছেছিলেন।

## বিন্যাস
*বিগ বস* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা

## তথ্যসূত্র

## বহিঃসংযোগ
*  

বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০০৭-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান
নারীবাদের রক্ষণশীল রূপ

কিছু কিছু নারীবাদের ধারা অন্যগুলোর তুলনায় বেশি রক্ষণশীল বলে বিবেচিত হয়।

ঐতিহাসিকভাবে, নারীবাদী পণ্ডিতেরা সাধারণত রক্ষণশীল নারীদের নিয়ে বেশি আগ্রহ দেখাননি। তবে সাম্প্রতিক বছরগুলোতে, এই নারীদের দৃষ্টিভঙ্গি নিয়ে আরও গভীর গবেষণা করার চেষ্টা করা হচ্ছে।

কারণ, প্রায় প্রতিটি নারীবাদী ধারার মধ্যেই কিছু না কিছু রক্ষণশীল উপাদান থাকতে পারে। তবে এই তালিকাটি শুধুমাত্র সেসব নারীবাদী ধারার উপর কেন্দ্রীভূত, যেগুলো মূলত রক্ষণশীল।

## তালিকা
এই তালিকায় এমন সংস্থা বা ব্যক্তিদের অন্তর্ভুক্ত করা হতে পারে যেখানে নারীবাদের রক্ষণশীল রূপগুলো আরও সহজেই সনাক্ত করা যায়, তবে এটি মূলত বিভিন্ন রূপের একটি তালিকা। সাধারণভাবে, নির্দিষ্ট নারীবাদী ধারা সম্পর্কিত সংস্থা ও ব্যক্তিদের এই তালিকায় অন্তর্ভুক্ত করা উচিত নয়, বরং সেই নির্দিষ্ট ধারা সম্পর্কিত নিবন্ধের লিঙ্ক অনুসরণ করে তাদের সম্পর্কে জানা যেতে পারে।

***রক্ষণশীল নারীবাদ** (এ তালিকায় উল্লেখিত বিভিন্ন রক্ষণশীল নারীবাদী ধারার পাশাপাশি):
** ক্যাথরিন কারস্টেন উল্লেখ করেন যে, "নারীরা এখনো তাদের সাফল্যের পথে পুরুষদের তুলনায় বেশি বাধার সম্মুখীন হয়," যা লিঙ্গবৈষম্যের অস্তিত্বকে স্বীকার করে। তিনি নারীবাদ পুরোপুরি প্রত্যাখ্যান করেন না, বরং মার্গারেট ফুলার-এর মতো ঐতিহ্যবাহী নারীবাদী দৃষ্টিভঙ্গির ওপর ভিত্তি করে এটি ব্যাখ্যা করেন।
** সারাহ পেলিন ২০১০ সালে সুসান বি. অ্যান্থনি তালিকার এক সভায় "রক্ষণশীল নারীবাদের পক্ষে" মত প্রকাশ করেন।
** রিচার্ড এ. পসনার প্রস্তাব করেন যে "'রক্ষণশীল নারীবাদ' বলতে বোঝানো হয় যে, নারীরা পুরুষদের সমান রাজনৈতিক, আইনি, সামাজিক ও অর্থনৈতিক অধিকার পাওয়ার যোগ্য, তবে এটি একটি নিয়ন্ত্রিত বাজার অর্থনীতির কাঠামোর মধ্যে থাকবে।"
***[[মাতৃত্ববাদী নারীবাদ]]**
***[[সমতা নারীবাদ]]**
***[[ব্যক্তিকেন্দ্রিক নারীবাদ]]** মূলত "তরুণ নারীদের আকৃষ্ট করার জন্য তৈরি করা হয়েছিল, বিশেষ করে যারা তুলনামূলকভাবে বেশি রক্ষণশীল চিন্তাধারার ছিলেন।"
***[[ইভানজেলিক্যাল প্রটেস্ট্যান্ট খ্রিস্টান]] নারীবাদ পন্থা**
***[[ন্যাশনাল ওম্যানস পার্টি]]** (মার্কিন যুক্তরাষ্ট্রে)
***[[নতুন ক্যাথলিক নারীবাদ]]**, যা রক্ষণশীল ক্যাথলিক নারীদের দ্বারা গৃহীত হয়।
***নতুন রক্ষণশীল নারীবাদ** বা **ব্যাকল্যাশ নারীবাদ**
***[[অতীতের রক্ষণশীল নারীবাদ]]** বা **গার্হস্থ্য নারীবাদ** (১৯শ শতকে প্রচলিত)
***[[উত্তর-নারীবাদ]]**
***ডানপন্থী নারীবাদ** বা **ভারসাম্যপূর্ণ নারীবাদ**, যা প্রথম তরঙ্গ নারীবাদ-এর আদর্শের ওপর ভিত্তি করে গড়ে উঠেছে।
***[[রাষ্ট্রীয় নারীবাদ]]**
** **[[সাম্রাজ্যবাদী নারীবাদ]]**
***[[ওমেনস ইকুয়িটি অ্যাকশন লীগ]]** (ওয়েইল)

যুক্তরাজ্যে, বর্তমানে কনজারভেটিভ পার্টির অনেক বিশিষ্ট নারী নেতারা নিজেদের নারীবাদী বলে পরিচয় দেন। এই প্রবণতা থেরেসা মে-এর মাধ্যমে শুরু হয়, যখন তিনি ফসেট সোসাইটি-এর 'দিস ইজ হোয়াই আর ফেনিনিস্ট লুকস লাইক' লেখা একটি টি-শার্ট পরিধান করেন। বর্তমান ব্রিটিশ নারী সংসদ সদস্যরা তাদের নিজ নিজ নীতির পক্ষে নারীবাদী যুক্তি ব্যবহার করেন, যার মধ্যে কর্মক্ষেত্রে সমান সুযোগের পক্ষে থাকা এবং পর্নোগ্রাফির বিরোধিতা অন্তর্ভুক্ত।

## তথ্যসূত্র

## আরও দেখুন
* 
* 
* নারীবাদীদের তালিকা
* নারীবাদী জাতীয়তাবাদ